Yennaa akkas jennu maqaa gantoota kaayoo ganda ykn godina ykn gosa tokko keessaa bahaniin yakki Qabsoo Bilisummaa Oromoo irratti dalagame kun yakkamtoota dabaafi shira sana hojjetan irraa kan hafe, hawaasa Bilisa godinichaa, gosichaa ykn gandichaa akka hin ilaalle hawaasni keenya as jirtanis, akkasuma hawaasni keenya biyya keessaa fi biyya alaa jiran hundi akka gaariitti hubatanii namoota fayyaaleyyii murni diigmayaa kun maqaa gandaa fi gosaan Saba Oromoo keessaa achi baasanii qobxeessuun itti dhimma bahanii bolola dhuunfaa mataa isaanii guuttachuuf yaalaa jiran kana kallattii hundaan ofitti qabdanii Oromoo gamtoomsuu fi tokkoomsuu irratti hojjechuunis ammarraa eegalee dirqama nu eeggachaa jiru ta’uu hubannee akka irratti hojjechuu qabnu yennaa dhaammannu akka hojiitti hiiktanis amantee guddaa waan isin irraa qabnuufidha.
